
1. יבוא במחירי היצף של שמרים לחים מטורקיה

2. העברות תקציביות


1. יבוא במחירי היצף של שמרים לחים מטורקיה





היו"ר ישראל כץ:		אני מתכבד לפתוח את ישיבת ועדת הכספים.

ראובן פסח:			בארץ קיימת חברה אחת שמייצרת שמרים וזו 
 				חברת פאקא תעשיות בע"מ. היא הגישה ב7- ביוני תלונה למשרד התעשייה והמסחר בנושא של היצף.

היו"ר ישראל כץ:		חוץ מבעל העניין עצמו פנה עוד מישהו?

ראובן פסח:			כן, היבואנים. בארץ למעשה יבוא השמרים 
 				מטורקיה נעשה על-ידי חברת "יש שמרים" ולאורך כל ההליך הם טענו שאין היצף, שהנזק הוא הרבה יותר קטן. אני בדקתי את הטענות משני הצדדים ומצאתי את מה שמצאתי.

היו"ר ישראל כץ:		נמצאים כאן נציגי היבואנים?

ראובן פסח:			כן.

קריאה:				גם בעלי המאפיות פנו אליך.

ראובן פסח:			גם בעלי המאפיות פנו אליי ואני בדקתי את 
 				הנושא וגם ביקרתי אצלם. הם לא טענו טענות ענייניות לנושא הזה אלא הם כמובן טוענים כי עבורם זה הרבה יותר יקר.

אנה שניידר:			הערה משפטית. בצו עצמו שנמצא בעמוד 2, לא 
 				נאמר כלל מה יהיה שיעור ההיצף בסעיף 2. אתם מציעים שאנחנו נכתוב כאן 0.14?

קריאה:				עדיין אין צו.

אנה שניידר:			כן, אבל לא כתוב כלום.

עופר שורק:			החברה לשמרים נמצאת בבעלות של חברה 
 				צרפתית רב-לאומית שהיא יצרנית שמרים. הערה לגבי הביקור של הוועדה במאפיות, למיטב ידיעתי הביקור נעשה רק במאפיית  ברמן.

ראובן פסח:			נכון. היה לנו גם ביקור נוסף במאפיות אחרות.

עופר שורק:			לגופו של עניין. אני חושב שנעשה פה איזשהו 
 				תהליך שתחילתו וגם הוא מוצג עכשיו כאיזושהי הגנה על תעשיית השמרים הישראלית כנגד יבוא בהיצף.

היו"ר ישראל כץ:		זה לא חשוב. אתה צריך לנמק מדוע אתה נגד ומה 
 				אתה מציע. לא לגבי המניעים. אני מניח שלכל אחד יש מניעים טובים, גם מניעיך וגם מניעי הממשלה.

עופר שורק:			אני חושב שיש פה שגיאה כוללת ואני חושב 
 				שחשוב להבין, שהוועדה תבין, שהיום מדובר לא בחברה ישראלית קטנה שמתמודדת נגד היצף טורקי אלא מדובר בשתי חברות רב-לאומיות ענקיות, האחת היא קונצרן לסאף והשנייה היא קונצרן פורטוס. האחת היא חברה רב-לאומית צרפתית והשנייה היא חברה רב-לאומית בלגית. שתי החברות האלה מעונינות להתחרות בשוק האפייה הישראלי ומעונינות לשווק מגוון רחב של מוצרים למאפיות בישראל.

הוועדה, במידה שתאשר את ההיטל הזה, מה שהיא עושה, היא מגינה על פפסי מפני קוקה קולה.

היו"ר ישראל כץ:		למה על פפסי? היא מגינה על מי שמייצר כאן. 
 				החברה שמייצרת כאן, כמה אחוז היא מהשוק?

עופר שורק:			שבעים אחוזים מהשוק.

היו"ר ישראל כץ:		והענקים האלה הם בסך הכל שלושים אחוזים, 
 				כולל גם יבואנים אחרים?

עופר שורק:			לא. בשוק יש שני שחקנים. אחד מחזיק בשבעים 
 				אחוז מהשוק והשני מחזיק בשלושים אחוז מהשוק. שבעים אחוז מייצר כאן, ושלושים או ארבעים אחוז מייבא את הסחורה מטורקיה. הן כאן ענקים וגמדים אלא יש פה שתי חברות ענק בינלאומיות, האחת חברה בלגית והשנייה חברה צרפתית. יש פה איזה תיאור כללי של שתי החברות. לחברה שמייצרת כאן קוראים פאקא תעשיות והיא בבעלות מאה אחוז של חברה בלגית שהיא קונצרן רב-לאומי.

היו"ר ישראל כץ:		בעלות כן, אבל הייצור הוא כאן.

עופר שורק:			הייצור הוא כאן.

היו"ר ישראל כץ:		הטיעון הזה הוא לא חזק. תעבור לטיעון הבא.

עופר שורק:			אני חושב שהוועדה פה מגינה על תעשיית 
 				השמרים הישראלים שכיום מונה כארבעים עובדים נגד תעשיית הלחם הישראלית שלדעתי היא לא פחות חשובה.

היו"ר ישראל כץ:		אתה מדבר על לחם, אבל יש הרבה מרכיבים. 
 				אתה מדבר על יבוא של דברים רבים.

עופר שורק:			נכון.

היו"ר ישראל כץ:		והשמרים הוא אחד מהם.

עופר שורק:			נכון מאוד. בזמן שהייתה תחרות מחירים בין 
 				חברת פורטוס לבין חברת לסאף בשוק השמרים הישראלי, המאפיות הרוויחו רווח עצום ואז התאפשר להם גם להעביר חלק מהרווח הזה לצרכן הישראלי למרות שבדיקה של הממונה לא העלתה ממצאים שמאשרים את מה שאני אומר, אבל זה אני אומר משיחות עם בעלי המאפיות. זה אפשר להם גם לחדש ציוד ואני מדבר על המאפיות ממאפיית הפיתות הכי קטנה עד מאפיית אנג'ל.

היו"ר ישראל כץ:		היא הרוויחה כי היא ייבאה בזול?

עופר שורק:			לא, כי המחירים של השמרים עד היום היו 
 				בשליטה מונופוליסטית מלאה ירדו מרמה של דולר לקילו לרמה של חצי דולר לקילו.

היו"ר ישראל כץ:		אבל היצף זו כבר סוגייה אחרת. כאן נמסרו 
 				ראיות להיצף וזה דבר אחר לגמרי. אין כוונה לאסור יבוא.

ראובן פסח:			לא. חס וחלילה.

עופר שורק:			לא. יש כוונה להגן על קונצרן רב-לאומי אחד מפני 
 				קונצרן רב-לאומי אחר.

היו"ר ישראל כץ:		זה לא טיעון רציני כי יש כאן חברה שמייצרת 
 				בישראל ואדרבא, שיהיו משקיעים בינלאומיים שירכשו כאן חברות. אין לנו שום בעיה עם זה. לא מציעים כאן לאסור יבוא ולמנוע תחרות. היצף זה דבר שהוא מוגדר בחוק, הוא עבר כאן את כל השלבים עד כה.

השאלה היא אם יש לכם טענות לגבי האירוע הזה שזה היצף כי כל השאר הוא לא רלוונטי. זאת אומרת, הוא חשוב אבל הוא לא רלוונטי. ערעור על זה שזה היצף, אם זה היצף, הדעה שלנו היא ברורה. עד כאן בכל ההליכים והבדיקות של הממונה, של ועדת הערר אם הייתה או של השרים, נקבע שזה היצף. בשקלול כזה או אחר זה התחיל מ18- נקודה משהו עד 14.6 סנט. אם יש לכם טענות לגבי הקביעה שזה היצף, אני רוצה לשמוע אותן.

עופר שורק:			גם לנושא הזה יש לי טענה. לצערי המבנה של חוק 
 				ההיצף הישראלי הוא בעייתי. אנחנו הגשנו את כל הנימוקים שלנו במאות עמודים לממונה והוא עבר על הכל בקפידה רבה. אחרי כל העבודה הרבה והמאוד רצינית שהם עשו, אני עדיין טוען שאי-אפשר לבוא ולהסתכל על השוק הטורקי שמונה 65 מיליון נפש, כאשר מדובר בארץ ענקית עם בעיות לוגיסטיות של הובלה בקירור וכולי. לקחת את השוק הזה ולהשליך ממנו על כל הבעיות והמורכבות שלו – כאשר מערב טורקיה ומזרח טורקיה הם שני שווקים שונים לגמרי, באחד יש מונופול ובשני אין מונופול – על השוק כאן כאשר כאן יש יצרן אחד מונופוליסטי שמתחרה ביבוא שבכלל יכול להגיע רק לששים אחוז מהשוק שלו, זה מאוד בעייתי, אבל זה לא ישנה את החוק עכשיו.

אביגדור דורות:			אני ייצגתי בפני הוועדה המייעצת את היצרן 
 				הטורקי ואת החברה הישראלית שייבאה את השמרים. איך שאני מבין את הדברים, אנחנו לא יושבים כאן בערעור על החלטה של הוועדה המייעצת כי אני לא חושב שזה תפקידה של הוועדה לשבת בערעור על הקביעה אם יש היצף או אין היצף. זו ועדה מקצועית שבדקה את החוק ואת הטיעונים שלנו, ואני לא חושב שחברי הכנסת בדיון מזורז יכולים לקבל החלטות כמו ערכאת ערעור.

לכן אני לא רוצה להיכנס לעניין הזה אבל אני אומר דבר אחד. התלונה התבססה על כך שהמחיר בארץ יותר זול מהמחיר בטורקיה. התברר שהמחיר בטורקיה לא יקר אלא פשוט מכרו בטורקיה כל כך בזול עד כדי מחירי הפסד.

היו"ר ישראל כץ:		המחיר בארץ יותר זול מהמחיר בטורקיה מבחינת 
 				אותה חברה עצמה?

אביגדור דורות:			ההיצף מבוסס על זה שהמחירים בארץ יותר 
 				זולים.
 
היו"ר ישראל כץ:		שהחברה מוכרת להם. המחירים יותר זולים 
 				מהמחיר שהיא מוכרת בטורקיה.

אביגדור דורות:			נכון. התברר, ובסופו של דבר הגיעו למסקנה שיש 
 				היצף, על-ידי זה שהתעלמו מן המחירים הנמוכים בטורקיה. התברר שהמחירים הנמוכים בטורקיה, שהחברה מכרה, היו מחירים מתחת אפילו לעלות ועל-פי ההסכמים הבינלאומיים התעלמו מהמחירים האלה. לכן השוו למעשה רק את המחירים הגבוהים שהחברה הטורקית מכרה בטורקיה למחירים שהיא מכרה בארץ. לכן הגיעו למסקנה שיש היצף. זאת אומרת, לא עשו השוואה של המחירים כפי שהיא אלא עשו השוואה של המחירים תוך ניטרול המחירים הנמוכים בטורקיה.

אני אומר את זה כרקע כדי שבוועדה ידעו את העובדות כהווייתן. אני לא מצפה שהוועדה תיכנס עכשיו כמין בית-משפט שמערערים בפניו על ההחלטה.

היו"ר ישראל כץ:		הוועדה היא לא ועדת ערר, אבל אם אנחנו היינו 
 				מתרשמים שיש משהו בטענות שלכם, היינו יכולים להמליץ ולחזור לוועדה המייעצת. לכן אנחנו מקיימים כאן את הדיון.

אביגדור דורות:			נכון. אני רוצה להתמקד בנושא אחד מצומצם שבו 
 				אני חושב הוועדה כן יכולה לתת את דעתה וזה נוגע להחלטה להטיל את ההיטל רטרואקטיבית.

היו"ר ישראל כץ:		לפני כן אני רוצה לקבל את התגובה לגבי הנושא. 
 				זה בעצם מעין ערעור על הקביעה שזה היצף.

אנה שניידר:			איפה יש כאן קביעה שזה הולך אחורה?

אביגדור דורות:			בסעיף 3(א).

היו"ר ישראל כץ:		אתם מערערים על הבדיקה שנעשתה לגבי המחיר 
 				בטורקיה.

ראובן פסח:			קביעת שיעור ההיצף נקבע לפי מחיר המוצר כפי 
 				שהוא נמכר בטורקיה. כמובן שמדובר בהליך לא פשוט. אחד הדברים שאנחנו בודקים זה מהלך המסחר.

היו"ר ישראל כץ:		איך בדקתם את המחירים בטורקיה?

ראובן פסח:			קיבלנו נתונים מהחברה הטורקית של מכירות 
 				ספציפיות וממוצעים חודשיים ובדקנו את הנתונים האלה. יש איזה עקרונות שנקבעו לפי הסכם של ה-WTO, שם יש מהלך מסחר רגיל. 

היו"ר ישראל כץ:		הטיעון הזה הועלה בפניכם?

ראובן פסח:			כן. הטיעון הזה הועלה ונבדק על-ידינו ועל-ידי 
 				הוועדה המייעצת.
בין ההמלצה שלי להחלטת הוועדה המייעצת החברה הטורקית פנתה אלינו. בשלב מסוים אני קובע הוראה זמנית וזה על-מנת לאפשר קיום ההליך בצורה תקינה לאורך זמן מבלי לפגוע בחברה שעדיין צריכה להתמודד עם ההיצף. אם אנחנו לא נפעיל את הסעיף הזה, כל הנושא הזה של הערובה הזמנית יוצג ככלי ריק ואז זה אומר שהחברה שנכנסת כאן לא תצטרך לקחת זאת בשיקולים הכלכליים שלה וייקח הרבה זמן עד שאנחנו נהיה מסוגלים להגן על אותה חברה שפנתה אלינו ואז החברה הזו תתפרק.

היו"ר ישראל כץ:		זאת אומרת, יש טובין ששוחרר.

ראובן פסח:			שוחרר כנגד ערובה.

היו"ר ישראל כץ:		הוטלה עליו הערובה מרגע מסוים.

ראובן פסח:			ערובה כנגד המכס.

היו"ר ישראל כץ:		זאת מעין הערת אזהרה ברגע שיש את הערבות.

ראובן פסח:			זה יותר מהערת אזהרה.

היו"ר ישראל כץ:		זה הכל היה על תנאי, אבל התנאי קיים.

ראובן פסח:			כן.

אביגדור דורות:			מה שקרה שבתחילת ההליך או באיזשהו שלב 
 				אחרי תחילת ההליך הוחלט על ערובה זמנית. זה אומר שבכל יבוא הופקדה ערבות בנקאית בידי המכס כדי להבטיח את ההיטל שיגיע.

היו"ר ישראל כץ:		במידה שיהיה.

אביגדור דורות:			במידה שיהיה. כתוצאה מהדבר הזה, ברגע 
 				שהוטלה ערובה זמנית, גם היבואן שייבא את השמרים מטורקיה העלה את המחירים במלוא שיעור הערובה הזמנית וגם היצרן המקומי העלה את המחירים בעקבות זאת. זאת אומרת, הערובה הזמנית נתפסה, כך היא עבדה – ויש לנו כאן את המכתבים לכל המאפיות כשאמרו שנאלצים להעלות את המחיר כתוצאה מהערובה זמנית – ולמעשה היא השיגה את מטרתה. הרי המטרה כאן היא לא להשיג תקציב נוסף לתקציב המדינה מההיטלים האלה אלא המטרה היא להגן על היצרן המקומי ולגרום לעליית מחירים כך שהיצרן המקומי יוכל להעלות את המחירים.

היו"ר ישראל כץ:		מדוע היצרן המקומי העלה מחירים בעקבות 
 				הערובה?

אביגדור דורות:			ברגע שהיבואן העלה את המחירים, גם הוא יכול 
 				היה להעלות את המחירים. זו המטרה של כל העניין.

היו"ר ישראל כץ:		מצד שני יש גם את העניין של התחרות.

אביגדור דורות:			כל מה שהיה צריך  לקרות, קרה. הערובה הזמנית 
 				ניתנה, המחירים היו. הבעיה שלנו היא שהיות שבחצי השנה האחרונה העלו את המחירים, היצרן המקומי קיבל את ההגנה שלו. היום להטיל את ההיטל רטרואקטיבית ולגבות בפועל את הכסף מן החברה שייבאה, זו ענישה שאין בה צורך כי המחירים עלו בתקופה הזו.

היו"ר ישראל כץ:		החברה שייבאה גבתה מחיר יותר גבוה?

אביגדור דורות:			כן.

היו"ר ישראל כץ:		כך שהיא לקחה בחשבון את העובדה שהיא 
 				תצטרך לשלם את זה באופן קבוע. אם היית אומר שהיא לא יודעת את המחיר, הייתי מבין את הטיעון, אבל ברגע שהיא העלתה את המחיר, אין לה בעיה לשלם את הכסף. היא כבר מראש שיקללה את זה, השוק שיקלל את זה.

אביגדור דורות:			לא מחזירים שום דבר. עוד לא גבו את זה מהם. 
 				אם המחירים עלו, היצרן המקומי קיבל כבר את ההגנה שלו.

היו"ר ישראל כץ:		אבל היבואן כבר הרוויח. אנחנו מתייחסים לשני 
 				דברים: האחד, לעצם העניין, והשני, האם להגיע אחורה לאותה נקודה שממנה התחילה הערובה. מאחר שכולם התאימו את עצמם לאותו רגע בזה שהם גבו מחיר יותר גבוה, גם מבחינה מוסרית וגם מבחינה חוקית אין עם זה שום בעיה.

סמדר אלחנני:			התחלת הטיפול בבעיה הזאת היא בערך לפני שנה. 
 				אתם צריכים לזכור מה קרה מאז בטורקיה ולפי דעתי אי-אפשר לעשות שום חישוב של היצף היום מפני שהלירה הטורקית עכשיו מפוחתת כלפי שאר מטבעות העולם בשיעורים שנעים ב25- אחוזים ליום. זאת אומרת, אין משמעות בכלל למחירים.

צו היטלי סחר למניעת היצף מתייחס להחלטה מפורשת למכור במחירים יותר זולים בארצות אליהן מייצאים לעומת המחיר המקומי והוועדה שלו בודקת את הדברים. היום לדעתי אין שום אפשרות לבדוק מחירים כלפי טורקיה כי בחצי שנה אחרונה התנודות הן רבות.

ברגע שהוגשה התלונה, כולם יודעים עליה וגם היבואן יודע. זה כמו במע"מ, כאשר אתה יודע שבעוד שבוע יעלה שיעור המע"מ, לא תרוץ ותקנה הכל היום? גם כאן אותו דבר, כאשר אם אתה תדע שיש היטל היצף, יביאו את הכל היום במחירים האלה. זה לא רטרואקטיביות במובן שועדת הכספים שמה לב לזה.

היו"ר ישראל כץ:		אני חושב שמיצינו את הדיון אלא אם כן יש 
 				למישהו הערה חשובה.

ראובן פסח:			יש תהליך של בחינה מחדש. אם היבואנים יראו 
 				שיש שינויים בנתונים, הם יכולים לפנות אלינו.

היו"ר ישראל כץ:		אנחנו יכולים להודות למי שלא צריך להישאר 
 				בהצבעה.
אני מציע שנאשר את זה מתוך זה שאנחנו רושמים את ההערה שבמידה שיהיו שם שינויים או שיש שינויים, היבואנים יוכלו לפנות ולערער.

אם היבואנים ירצו לפנות ולטעון טיעונים מהסוג הזה או טיעונים אחרים, הדלת פתוחה בפניהם.

אמנון כהן:			לכמה זמן זה יהיה?

אנה שניידר:			לשלוש שנים.

היו"ר ישראל כץ:		יש כאן מפעל, אפילו בבעלות זרה, שמייצר 
 				בישראל שבעים אחוז מהשוק. אין שום סיבה לא לתת לו הגנה אם זה בהיצף.

אמנון כהן:			אפשר להחליט לשנה אחת כדי לראות מה קורה?

היו"ר ישראל כץ:		לא. לא צריך בכל דבר להיות ראש קטן.

אברהם הירשזון:		מה ההבדל בשמרים תוצרת הארץ לבין תוצרת 
 				חוץ?

קריאה:				אלה ישראלים ואלה טורקים.

סמדר אלחנני:			הפיחות שם כל כך גדול כך שההיטל הזה לא יהיה 
 				אפקטיבי להגנה.
				
היו"ר ישראל כץ:		אנחנו מאשרים.


2. העברות תקציביות

היו"ר ישראל כץ:		דיבר אתי שר החקלאות ואמר שמשרדו תקוע עד 
 				שהאוצר מסכים להעביר לו. אני מציע לאשר את זה.

קריאה:				על הששה מיליון של המעיין, מתי מדברים?
	
היו"ר ישראל כץ:		דיברנו כבר. גמרנו אתמול.

אמנון כהן:			סיכמנו שכל עוד לא יעבירו אלינו את ההסכמים 
 				הקואליציוניים, לא יאושרו הכספים. דיברנו על כך ואמרנו שלא נאשר.

היו"ר ישראל כץ:		סייענו לכם או לכל אחד לפנות לאוצר בזה שגיבינו 
 				את העניין הרבה זמן ובסופו של דבר יש באמת מגזרים ותחומים שצריכים גם לעבוד. בואו נראה מה אנחנו צריכים לשחרר עכשיו.

אם כן, אנחנו מאשרים את זה.

איוור קרשנר:			מספר 17, משרד המשפטים. הנהלת בתי-המשפט 
 				לצורך תקצוב ועדת חקירה בראשות השופט אור.

היו"ר ישראל כץ:		אנחנו צריכים לתקצב את זה?

אברהם הירשזון:		מישהו מוכרח לתקצב את זה. משרד המשפטים 
 				מתקצב את זה. אלה העברות מסעיפים לסעיפים בתוך המשרד. הקימו ועדה וצריך שיהיה לה תקציב.

קריאה:				זה בא מהרזרבה הכללית.

איוור קרשנר:			צריך לשלם לחברי הוועדה את המשכורות, את 
 				האש"ל וכולי.

היו"ר ישראל כץ:		אנחנו מאשרים.

איוור קרשנר:			מספר 19, שינויים פנימיים במשרד האוצר.

אמנון כהן:			לאוצר אנחנו לא מאשרים.

היו"ר ישראל כץ:		הם הבטיחו להעביר לכאן דברים וגם אישרו את 
 				זה שהייתה הבטחה, אבל הם מתעלמים מזה.

אברהם הירשזון:		אתה צודק, אבל רציתי לדעת על מה.

איוור קרשנר:			מספר 22, תוכנית אופק של משרד הפנים. עשרה 
 				מיליון.

אמנון כהן:			נאשר את זה. זה טיפול נקודתי ואני תומך בטיפול 
 				נקודתי.

היו"ר ישראל כץ:		אנחנו מאשרים.

איוור קרשנר:			מספר 24, שינויים בתקציב המכס. יש רזרבה 
 				פנימית.

אברהם הירשזון:		אני מבקש דיון בנושא הזה.

איוור קרשנר:			מערכת מידע במכס.

היו"ר ישראל כץ:		מכס זה משרד האוצר. התשובה שלילית.

איוור קרשנר:			מספר 25, משרד התשתיות. שימוש במקורות של 
 				המכון הביולוגי.

אמנון כהן:			כל מה שקשור בתשתיות, אנחנו מאשרים 
 				אוטומטית.

איוור קרשנר:			יש גם קמפיין חסכון מים.

אמנון כהן:			בסדר גמור. אנחנו מאשרים.

היו"ר ישראל כץ:		מאשרים.

איוור קרשנר:			מספר 29, משרד ראש-הממשלה.

אברהם הירשזון:		צריך לקבל החלטה בכלל אם עושים היטלי 
 				היצפים או לא עושים. אלה הגנות על דברים אחרים.

אמנון כהן:			מיגון בית ראש-הממשלה.

היו"ר ישראל כץ:		8,6 מיליון.

אברהם הירשזון:		לא נספיק.

איוור קרשנר:			גם תקציב לכל לשכות סגני השרים.

היו"ר ישראל כץ:		ביקשו ממני כמה חברים להשתתף בדיון על 
 				הסעיף הזה.

איוור קרשנר:			שני מיליון שקלים ללשכת אהוד ברק. 2,2 מיליון 
 				שקלים לדני נווה, 2,2 מיליון שקלים לרענן כהן, 2,3 מיליון שקלים לאלי סויסה, 2,2 מיליון שקלים לשמואל אביטל, 2,2 מיליון שקלים לסלאח טריף.

היו"ר ישראל כץ:		אני מציע שנדון בזה בהמשך. ביקשו חברי כנסת 
 				להשתתף בדיון ואני חושב שבאופן טבעי יש כאלה שרוצים להשמיע את ההשגות שלהם. צריך להודיע לחברים שזה עולה לדיון בצורה מסודרת כדי שיוכלו לטעון את טענותיהם.

אמנון כהן:			אפשר להפריד מיגון בית ראש-הממשלה?

אברהם הירשזון:		אני לא מוכן לקחת על אחריותי שחברי ועדת 
 				הכספים יעכבו דבר כזה.

היו"ר ישראל כץ:		לא עיכבנו אלא שחברים ביקשו להשתתף בדיון.

אברהם הירשזון:		הם היו צריכים לבוא לדיון.

אמנון כהן:			אני שואל אם ניתן להפריד. אם אתה יכול 
 				להפריד, אני מוכן להפריד.

אברהם הירשזון:		אני בעד להפריד.

אמנון כהן:			בסדר. אם כן אנחנו מפרידים.

היו"ר ישראל כץ:		אנחנו מחליטים בזאת לאשר את מיגון בית 
 				ראש-הממשלה בחוות השקמים. בשאר אנחנו כרגע לא דנים. במידה שלמשרד האוצר יהיו השגות על כך, הוא יוכל להחזיר את זה לוועדה. אנחנו מאשרים מיגון בית-ראש הממשלה מתוך הנחה שההפרדה הזו מקובלת על משרד האוצר.

אבשלום וילן:			אמרתם מיגון של חוות השקמים, ראש-ממשלה 
 				גר שם, זה מקום פרוץ וצריך למגן אותו. אין על זה ויכוח.

היו"ר ישראל כץ:		כרגע הסוגייה הכבדה היא אותן הבטחות שניתנו 
 				מעל במת הכנסת שטרם הובאו לאישור ועדת הכספים. אלה דברים שנמצאים במחלוקת ולא הששה מיליון האלה.

אני מודה לכם.

